VEGA & Beatbox Concerts præsenterer
**Den anerkendte canadiske singer/songwriter Basia Bulat medbringer nyt, rost album med elektronisk lyd til VEGA**
*Folk-singer/songwriteren prøver på hendes nye album* Tall Tall Shadow *kræfter med elektroniske elementer, og resultatet har begejstret anmelderne. Den 23. februar kan Basia Bulats roste, tredje album opleves live i Lille VEGA.*

Bulats nye album, der er co-produceret med Tim Kingsbury fra Arcade Fire, har bl.a. fået [5/6 stjerner af Gaffas anmelder](http://gaffa.dk/anmeldelse/76989) og får ros for tage Bulats udtryk nye, elektroniske veje.

**En ny retning på det nye album**
På det nye album benytter [Basia Bulat](http://basiabulat.com/), og hendes til lejligheden sammensatte band, sig af ekko og reverb, flagrende elektronik, elektronisk autoharpe og stemmer, der stiger og falder omkring summende guitarer, et ensomt klaver og raslende perkussion. Lyden på *Tall Tall Shadow* er således mere moderne og mindre klassisk end på hendes foregående album.

I anmeldelsen hos Gaffa lyder bedømmelsen af Basia Bulats nye udtryk således:
”*Nu er hun klar med sit tredje album, Tall Tall Shadow, der viser nye sider af kvindens overdådige talent - som noget nyt fifles der denne gang med diskret elektronika hist og her, og det er noget, der så absolut klæder Bulats hidtil meget traditionelt forankrede folk-sanger/sangskrivning.*”

**Modigste album indtil videre**
Sangerinden, der er vokset op i Ontario, Canada, kalder selv *Tall Tall Shadow* sit modigste album indtil videre, og Bulat havde som mål for albummet konstant at udfordre sig selv. Fx er "[Promise Not to Think About Love](http://youtu.be/Pd2d3fojd-Q)" med hoppende bas og dansende håndklap det mest poppede nummer, hun nogensinde har udgivet.

"It Can't Be You", spillet på det andorranske strengeinstrument charango, er til gengæld et af de mest simple. Og "Never Let Me Go" er nærmest udelukkende crescendo, som en kvinde i en storm. Samlet set giver albummet en fantastisk anledning til at fremvise Basia Bulats kraftværk af en vokal og dampfulde hjerte.

**Et lidt overset talent**
Basia Bulat har ikke fået den store medieeksponering og er på sin vis et noget overset talent. Det er overraskende i betragtning af, at hendes debutalbum, *Oh My Darling* (2007), modtog fremragende anmeldelser, bl.a. [5/6 stjerner af Soundvenue](http://soundvenue.com/musik/2007/05/basia-bulat-oh-my-darling-42521) herhjemme, og at hun i 2008 var nomineret til Polaris Music Prize (gives til bedste canadiske album).

Basia Bulats talent er imidlertid for længst blevet opdaget af hendes musikkollegaer, og hun har spillet support for og optrådt sammen med bl.a. St. Vincent, Beirut, tUnE-yArDs, Arcade Fire, Andrew Bird, Nick Cave and the Bad Seeds, Daniel Lanois og Leonard Cohen.

**Fakta om koncerten:**
Basia Bulat (CAN)
Søndag den 23. februar kl. 20

Lille VEGA, Enghavevej 40, 1674 Kbh. V

130 kr. + gebyr

Forsalget starter i dag via VEGAs hjemmeside, Billetlugen og i Fona-butikker.
Læs mere om koncerten på <http://vega.dk/arrangementer/basia-bulat-13139.html>.

*For yderligere oplysninger kontakt venligst*
Anders Madsen
Online-redaktør, VEGA
akm@vega.dk - 3326 0946